मेरी अक्खीं जेल्लै टाह्र कीती तां कुलारै दा पन्सारी रंगैं दी होली खेढै करदा हा। धुप्पै दियां रिश्मा पालै भरोचे प्हाड़ै गी इंयां लसकाù करदियां दियां अश्कैं कोई मुकट होयै। अम्बरै पर सोत लग्गी दी सेह्ई हुन्दी ही। तारें दा कुतै खुर-पैरा नेईं हा। पालै नै छ्होती ब्हा, धुप्पै च रली-रली सेक ठन्हेरै करदी ही। रैस्ट हाऊसा दे ख’ल्लैं बने दे लकड़ी दे ढालमां घर-कोठे, साढ़ियें ते खोड़ै दे पत्तरैं दियें पलैरें चा मलूकियां मारां करदे हे। किछ ख’ल्लैं, ओबड़ैं-खाबड़ैं चा छुत्त कीती दी लंघदी खड्ड, दुद्ध-चिट्टी नागना साईं पलेसमीं बत्त बनाई बगै करदी ही।